เมื่อเดือนตุลาคมที่ผ่านรู้สึกว่าปวดหัวเข่า ลุกนั้งบางครั้งก็ได้ยินเสียงก๊อกนะค่ะ พยายาม Search หาข้อมูลต่างๆนาๆ แต่ตัวเองก็เพิ่งจะอายุ25เองค่ะ ลองซื้อพวกคอลลาเจนมากิน ตอนกินก็ดีนะคะ พอหมดก็กลับมาเป็นเหมือนเดิม เป็นแบบนี้ต้องทำยังไงดีค่ะคุณ กรุณาให้ข้อมูลหน่อยค่ะ
สวัสดีค่ะ เข่าเสื่อม เกิดจากความเสื่อมสภาพของกระดูกอ่อนที่ข้อเข่า โดยมีสาเหตุสำคัญคืออายุที่มากขึ้น รวมไปถึงสาเหตุอื่น ๆ เช่น มีน้ำหนักตัวมาก เกิดอาการบาดเจ็บ หรือกรรมพันธุ์ มักมีอาการตอนต้องใช้เข่ามาก เช่นนั่งยองๆ หรือเดินขึ้นบันไดดังนั้นในผู้ป่วยอายุน้อยที่ไม่มีโรคเข่าอยู่เดิม ไม่เคยได้รับบาดเจ็บรุนแรงมากๆที่เข่า จนทำให้เข่าผิดรูป มีโอกาสเกิดเข่าเสื่อมที่วัยดังกล่าวได้น้อยมากๆแนะนำพบแพทย์เพื่อตรวจร่างกายเพิ่มเติมให้ได้การวินิจฉัยที่แน่นอน หากเป็นเรื่องของเข่าเสื่อมอาจปรับพฤติกรรมโดยลดการนั่งยองๆ การนั่งกับพื้น การขึ้นลงบันไดบ่อยๆ ลดน้ำหนัก ออกกำลังกายเช่นว่ายน้ำหรือเดินเหยาะๆได้ หากปวดมากสามารถรับประทานยาแก้ปวดหรือยาแก้อักเสบที่ไม่ใช่สเตียรอยด์ได้ ส่วนยากลุ่มคอลลาเจนนั้นยังไม่มีข้อมูลทางการแพทย์สนับสนุนอย่างแน่ชัดว่าจะช่วยรักษาหรือชะลอเข่าเสื่อมได้